Han ble lærer i bygda da han var 19 år gammel, og var lærer 1816–1854 og kirkesanger 1829–1867. Han var tredje generasjon kirkesanger i sin slekt. Bårds bror Ole Larsen Bøgset var også lærer fra 1821. Som lærer bodde Bård på gården Forberg, hvor også fastskolen holdt til, fra 1821 til 1852. Fra 1852 eide han gården Nedre Ryggvoll og bodde der. Sønnen Lorentz Nicolai Bøgset (1830–1868) overtok lærergjerningen og gården Forberg etter Bård.